Ροδρίγο Ρέι

Ο Ροδρίγο Ρέι (γεννημένος στις 8 Μαρτίου 1991 στο Λας Παρέχας, Αργεντινή) είναι Αργεντινός επαγγελματίας ποδοσφαιριστής, που αγωνίζεται για την ομάδα της Ιντεπεντιέντε στην θέση του τερματοφύλακα.

Σταδιοδρομία
Ο Ρέι βγήκε από την ακαδημία νέων της Ριβέρ Πλέιτ και ανέπτυξε ένα πάθος για το άθλημα από μικρή ηλικία. Οι ικανότητές του ήταν ο λόγος που κλήθηκε στην Αργεντινή U20 για το Παγκόσμιο Κύπελλο Κ20 του 2011 στην Κολομβία.  

Οι προπονητές της Ρίβερ πειραματίστηκαν με διάφορους τερματοφύλακες που θα αντικαθιστούσαν τον θρυλικό Χουάν Πάμπλο Καρίθο. Εκεί, είχε λίγες πιθανότητες να είναι μέρος της αρχικής ενδεκάδας, μαζί με το γεγονός ότι η Ρίβερ αποφάσισε να αγοράσει τον Μαρσέλο Μπαροβέρο για 2 εκατομμύρια δολάρια. Έτσι, ο Ρέι υπέγραψε με ελεύθερη μεταγραφή στους Νιούελς Ολντ Μπόις το καλοκαίρι του 2012. 

Στην ομάδα, έπρεπε να ανταγωνιστεί για μία θέση βασικού μαζί με τον Ναουέλ Γκουζμάν, έναν από τους καλύτερους τερματοφύλακες της χώρας, κάνοντας τον ανταγωνισμό για τη θέση πιο δύσκολο, καθώς ο σύλλογος έπαιζε για τον τίτλο στην Πριμέρα Ντιβιζιόν, τον οποίο και κέρδισε εκείνη τη χρονιά, με το προπονητικό τιμ να αποφασίζει ότι ο Γκουζμάν ήταν αναντικατάστατος. Ο Ρέι ήξερε καλά ότι η μόνη λύση για να πάρει αγωνιστικό χρόνο ήταν να ενταχθεί σε μία ομάδα εκτός από κάποιο κορυφαίο σύλλογο. Με ένα σταθερό ρόλο σε έναν μικρότερο σύλλογο, επέλεξε την Γοδόι Κρουζ, μία ομάδα με μέτρια επιτυχία στο Αργεντίνικο πρωτάθλημα στη σύγχρονη ιστορία. 

Στην Γοδόι, πήρε την φανέλα του βασικού και έμεινε εκεί για τρία χρόνια. Το καλοκαίρι του 2017 ήρθε στην Ελλάδα για λογαριασμό του ΠΑΟΚ και έγινε αμέσως ο βασικός τερματοφύλακας της ομάδας. Σύντομα όμως έχασε την θέση του από τον έτερο τερματοφύλακα του ΠΑΟΚ, Αλέξανδρο Πασχαλάκη. Το υπόλοιπο εκείνης της χρονιάς, όπως και την επόμενη (2018-2019) είχε δεύτερο ρόλο στην ομάδα. Με την λήξη της αγωνιστικής περιόδου του 2018-2019 έφτασε σε συμφωνία με την ομάδα του ΠΑΟΚ για να μετακομίσει δανεικός, στην Μεξικάνικη ΚΦ Πατσούκα, με σκοπό να λάβει περισσότερες ευκαιρίες. 

Αργότερα, δόθηκε δανεικός στην παλιά του ομάδα, Γοδόι Κρουζ, ενώ με την λήξη της συνεργασίας του με τον ΠΑΟΚ τον χειμώνα του 2020, υπέγραψε συμβόλαιο στην ομάδα Χιμνάσια, της Αργεντινής. 

Με την ομάδα του ΠΑΟΚ έφτασε στην κατάκτηση δύο κυπέλλων (2017-2018 και 2018-2019) καθώς και στην κατάκτηση του πρωταθλήματος την σεζόν 2018-2019 (την χρονιά 2018-2019 έκανε το νταμπλ).

Στην ομάδα της Χιμνάσια έμεινε για δύο χρόνια και το 2023, μετακόμισε στην Ιντεπεντιέντε, όπου και αγωνίζεται συχνά ως βασικός. 

 Τίτλοι - διακρίσεις 

Νιούελς Ολντ Μπόις
 Πρωτάθλημα Αργεντινής: 1 2012/13 (Φινάλ)

ΠΑΟΚ
 Κύπελλο Ελλάδας: 2 (2017-18), (2018-19)
 Πρωτάθλημα Ελλάδας: 1 (2018-2019)

 Παραπομπές 

Κατηγορία:Ποδοσφαιριστές Εθνικής Αργεντινής Κ20
Κατηγορία:Αργεντινοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Γοδόι Κρους
Κατηγορία:Ποδοσφαιριστές Νιούελς Ολντ Μπόις
Κατηγορία:Ποδοσφαιριστές ΠΑΟΚ
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΚΦ Πατσούκα
Κατηγορία:Ποδοσφαιριστές Χιμνάσια ι Εσγρίμα ντε Λα Πλάτα
Κατηγορία:Ξένοι ποδοσφαιριστές στο Μεξικό
Κατηγορία:Ποδοσφαιριστές Πριμέρα Ντιβισιόν Μεξικού
Κατηγορία:Ποδοσφαιριστές Ιντεπεντιέντε